CELEX: 62014CA0059
Language: et
Date: 2015-10-06 00:00:00
Title: Kohtuasi C-59/14: Euroopa Kohtu (neljas koda) 6. oktoobri 2015. aasta otsus (Finanzgericht Hamburg – Saksamaa eelotsusetaotlus) – Firma Ernst Kollmer Fleischimport und -export versus Hauptzollamt Hamburg-Jonas (Eelotsusetaotlus — Määrus (EÜ, Euratom) nr 2988/95 — Euroopa Liidu finantshuvide kaitse — Artikli 1 lõige 2 ja artikli 3 lõike 1 esimene lõik — Eksporditoetuse tagasinõudmine — Aegumistähtaeg — Tähtaja algus (dies a quo) — Ettevõtja tegevus või tegevusetus — Kahju tekkimine — Jätkuv rikkumine — Ühekordne rikkumine)

30.11.2015   
            
            
               ET
            
            
               Euroopa Liidu Teataja
            
            
               C 398/3
            
         Euroopa Kohtu (neljas koda) 6. oktoobri 2015. aasta otsus (Finanzgericht Hamburg – Saksamaa eelotsusetaotlus) – Firma Ernst Kollmer Fleischimport und -export versus Hauptzollamt Hamburg-Jonas
   (Kohtuasi C-59/14) (1)
   
   ((Eelotsusetaotlus - Määrus (EÜ, Euratom) nr 2988/95 - Euroopa Liidu finantshuvide kaitse - Artikli 1 lõige 2 ja artikli 3 lõike 1 esimene lõik - Eksporditoetuse tagasinõudmine - Aegumistähtaeg - Tähtaja algus (dies a quo) - Ettevõtja tegevus või tegevusetus - Kahju tekkimine - Jätkuv rikkumine - Ühekordne rikkumine))
   (2015/C 398/03)
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Hageja: Firma Ernst Kollmer Fleischimport und -export
   
      Kostja: Hauptzollamt Hamburg-Jonas
   
      Resolutsioon
   
   
               1.
            
            
               Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artikli 1 lõiget 2 ja artikli 3 lõike 1 esimest lõiku tuleb niisugustel asjaoludel nagu põhikohtuasjas, kus liidu õigusnormi rikkumine tuvastatakse alles pärast kahju tekkimist, tõlgendada nii, et aegumistähtaeg hakkab kulgema alates hetkest, mil on toimunud nii ettevõtja tegevus või tegevusetus, millega rikuti liidu õigust, kui ka tekkinud kahju liidu eelarvele või liidu juhitavatele eelarvetele.
            
         
               2.
            
            
               Määruse nr 2988/95 artikli 1 lõiget 2 tuleb tõlgendada nii, et niisugustel asjaoludel nagu põhikohtuasjas tekib kahju hetkel, mil tehakse otsus anda asjassepuutuvale eksportijale eksporditoetust.
            
         
      (1)  ELT C 142, 12.5.2014.